open-index/open-wikipedia-markdown huggingface dataset:
Rouva Presidentti (elokuva)

**Rouva Presidentti** on presidentti Tarja Halosen arjesta kertova dokumenttielokuva, jonka ensi-ilta oli 30. maaliskuuta 2012. Elokuvassa seurataan Halosen elämää lähes puolentoista vuoden ajan. *Rouva Presidentti* -dokumenttielokuvan tuottivat Helsinki-filmi ja Funny-Films. 

Elokuva seuraa Halosen toimintaa ja työtä esimerkiksi YK:ssa, valtiopäivien avajaisissa, kesällä Naantalin Kultarannassa, valtiovierailuilla Venäjällä sekä Etelä-Afrikassa ja Namibiassa kuten myös maakuntamatkoilla vaikkapa Forssassa.

## Arvioita
Elokuva sai sekä ''Helsingin Sanomien'' että ''Hufvudstadsbladetin'' arviossa neljä tähteä.
Nähtyään dokumentin kutsuvierasensi-illassa ensi kertaa kokonaan presidentti Halonen itse kommentoi elokuvaa: "Hauska elokuva. Valitettavasti tunnistin itseni siitä."

## Elokuvassa esiintyvät henkilöt

*Esko Aho
*Jörn Donner
*Krista Kiuru      
*Mari Kiviniemi
*Dmitri Medvedev     
*Hannu Mäkelä     
*Sauli Niinistö     
*Bruce J. Oreck
*Vladimir Putin     
*Alexander Stubb     
*Jutta Urpilainen 
*Paavo Väyrynen     
*Jacob Zuma
*Nickey Iyambo
*Tarja Halonen  
*Pentti Arajärvi  
*Eila Nevalainen  
*Heli Sariola  
*Päivi Kairamo-Hella  
*Ann-Mari Nyroos  
*Sanna Viitanen  
*Jukka Jokinen  
*Marko Kivelä  
*Kaarle Vikström  
*Jukka Lindstedt

## Arvostelut

* 
* 
* 
* 
* 
* 
* 
* 

## Lähteet

## Aiheesta muualla
* Rouva Presidentin FB-sivu
Mihai Eminescu

**Mihai Eminescu** (oik. **Mihail Eminovici**; 15. tammikuuta 1850 – 15. kesäkuuta 1889) oli romanialainen romantiikan ajan runoilija. Eminesculla oli suuri vaikutus kansallisen herätyksen vaikutusvaltaisin runoilijoihin ja prosaisteihin. Hän oli myös mukana romaniankielisen lehdistön perustamisessa ja toiminnassa. Hän opiskeli Ukrainassa sekä Wienin yliopistossa (1869–1872) ja Berliinissä (1872–1874).

Eminescu nimitettiin 1874 Iaşin yliopiston kouluvastaavaksi ja kirjastonhoitajaksi. Hän kuitenkin erosi tehtävästä koska siirtyi konservatiivisen *[[Timpul]]*-sanomalehden päätoimittajaksi. Hänen kirjallinen uransa päättyi vuonna 1883, kun hän sairastui kupan aiheuttamaan mielenterveyshäiriöön, ja hän kuolikin kuppaan vuonna 1889. 

Eminescun runoja on julkaistu useilla kielillä, pääasiassa saksaksi, mutta 1930-luvulla myös englanniksi ja 1990-luvulla suomeksi.

## Suomennettu tuotanto
* *Runoja*, suomentaja Liisa Ryömä, Espoo Littera 1995 

## Lähteet

## Aiheesta muualla

* 
* 
* 
*
Evert Huldén

**Elis Evert Huldén** (23. kesäkuuta 1895 Munsala – 26. marraskuuta 1967 Vaasa) oli suomalainen maanviljelijä ja ruotsin kielellä kirjoittanut kirjailija.

Huldén kävi kansanopiston sekä metsäkoulun ja viljeli Munsalassa sijainnutta kotitilaansa vuodesta 1928. Hän oli mukana kunnallispolitiikassa Munsalan kunnanvaltuuston puheenjohtajana ja toimi muun muassa raittiusliikkeessä, rauhanliikkeessä sekä osuustoimintaliikkeessä. Huldén oli perustamassa 1950 ruotsinkielisen Pohjanmaan kirjallisuusyhdistystä (*Svenska Österbottens litteraturförening*) ja hän toimi yhdistyksen varapuheenjohtajana ja rahastonhoitajana.

Huldénin esikoisteos runokokoelma *Jord och drömmar* ilmestyi 1951 hänen ollessaan 56-vuotias. Huldén julkaisi sitten useita runokokoelmia joiden aihepiirit liikkuivat hänen kotiseutunsa maisemissa ja ihmisissä sekä maanviljelijän arkipäivän toimissa.

Evert Huldénin muistomerkki paljastettiin 1995 hänen kotitalonsa Nörråkersin pihapiirissä.

Runoilija ja tutkija Lars Huldén oli Evert Huldénin poika. Kirjailija Johan Jakob Huldén oli hänen veljensä.

## Teoksia
* *Jord och drömmar*. Schildt, Helsingfors 1951
* *Hemgården och byn* : dikter. Söderström, Helsingfors 1952
* *Utåt ljungen*. Schildt, Helsingfors 1953
* *Ådror i sten*. Schildt, Helsingfors 1954
* *Nörråkers : berättelsen om en släktgård*. Schildt, Helsingfors 1955
* *Sand lyser*. Schildt, Helsingfors 1956
* *Festdikt för Svenska dagen den 6 november 1957*. Helsingfors 1957
* *Småbönders*. Schildt, Helsingfors 1958
* *Utblick mot framtiden*. Söderström, Helsingfors 1958
* *Låga av jorden*. Schildt, Helsingfors 1959
* *Emigrantöden*. Söderström, Helsingfors 1961
* *En handfull ro*. Schildt, Helsingfors 1962
* *Huset på landsvägen* : pjäs i 2 akter ; av signaturen B. V. Svenska folkskolans vänner, Helsingfors 1962
* *Jordtagen*. Schildt, Helsingfors 1964
* *Sävens krona*. 1967
* *Dikter om jorden : 1951 - 1967* ; urval av Lars Huldén. Schildt, Helsingfors 1980

## Kirjallisuutta
* Emil Huldén :  *Evert Huldéns liv och diktning på Nörråkers*. Omakustanne 1971

## Lähteet
* 
* 1895-1967 Evert Huldén i Uppslagsverket Finland
* Författare i Nykarleby : Evert Huldén 
### Viitteet
Lennart Nylander

**Petter Lennart Alexander Nylander** (13. helmikuuta 1886 Hammars, Porvoon maalaiskunta – 4. toukokuuta 1967 Porvoo) oli suomalainen kunnansihteeri ja ruotsin kielellä kirjoittanut kirjailija.

Nylander opiskeli 1907–1908 Porvoon kansankorkeakoulussa. Hän oli 1911–1912 Borgåbladet-lehden toimittajana, oli myös jonkin aikaa August Eklöfin palveluksessa ja toimi sitten Porvoon maalaiskunnan kunnansihteerinä 1922–1951.

Nylander julkaisi ensimmäisen runokokoelmansa 17-vuotiaana. Hän kirjoitti sitten useita näytelmiä Hammarsin nuorisoseuran näyttämöä varten, jossa hän toimi myös itse näyttelijänä. 

## Teoksia
* *Blåa rosor* ; dikter af L. N. Författare, Borgå 1906
* *När drängin blei måg* : teaterstycke i 1 akt. Författare, Borgå 1908
* *De ungas seger* : nykterhetspjes. Finlands Svenska Nykterhetsförbund, Helsingfors 1908
* *Första maj : sceniskt utkast i en akt med sång*. Dramatiska skrifter för ungdoms- och nykterhetsföreningarna / utgivna av L.N.; N:o 1.  Borgå 1912
* *Emigranten : skämt i en akt*. Dramatiska skrifter för ungdoms- och nykterhetsföreningarna / utgivna av L.N.; N:o 2.  Borgå 1912
* *I skogen : dramatisk framställning*. Dramatiska skrifter för ungdoms- och nykterhetsföreningarna / utgivna av L.N.; N:o 3.  Borgå 1913
* *Stina ska' gift sej : skämt i en akt*. Dramatiska skrifter för ungdoms- och nykterhetsföreningarna / utgivna av L.N.; N:o 4.  Borgå 1917
* *Bland aristokrater : lantliga bilder i en akt*, teoksessa *Teater. Saml. 5*. Ungdomsföreningarnas teaterbibliotek 13-15. Söderström, Helsingfors 1919
* *En kvinnofråga* : dramatiskt skämt i två akter. Borgåbladets teaterbibliotek 1. Tryckeri- och tidnings, Borgå 1924
* *I väntan på våren* : ett litet lustspel i två akter. Borgåbladets teaterbibliotek 3. Tryckeri- och tidnings, Borgå 1925
* *Lek och allvar* : komedi i två akter. Borgåbladets teaterbibliotek 7. Tryckeri- och tidnings, Borgå 1926
* *Makterna* : folkpjes i två akter. Borgåbladets teaterbibliotek 10. Tryckeri- och tidnings, Borgå 1928
* *Älvornas skyddsling* : sago- och sångspel i två akter. Borgåbladets teaterbibliotek 15. Tryckeri- och tidnings, Borgå 1929
* *Festkantat vid folkskolornas i Borgå socken 50-årsjubileum*. Borgå 1930
* *I sommarpensionatet* : komedi i två akter. Borgåbladets teaterbibliotek 18. Tryckeri- och tidnings, Borgå 1930
* *Folket vid skeppshamnen*. Söderström, Helsingfors 1931
* *Blind eller seende* : verspel i en akt. Borgåbladets teaterbibliotek 57. Tryckeri- och tidnings, Borgå 1937
* *Den ljusa fregatten* : folkskådespel i tre akter. Borgåbladets teaterbibliotek 76. Tryckeri- och tidnings, Borgå 1938
* *Orgel och harpa*. Schildt, Helsingfors 1942
* *Borgå socken i snabbild*.  Söderström, Helsingfors 1950 (suomeksi nimellä *Porvoon pitäjä pikakuvina* ; suom. Toivo Valtonen. Söderström, Helsinki 1951)

## Lähteet
* 
*
Kiittämätön

**Kiittämätön** on rap-yhtye Gasellien ensimmäinen pitkäsoitto, joka julkaistiin Monsp Recordsin kautta 4. huhtikuuta 2012. Albumin kappaleesta "Ime huiluu" julkaistiin musiikkivideo toukokuussa 2011, kappaleesta "Pillist kii" marraskuussa 2011, kappaleesta "Hiki" maaliskuussa 2012 sekä kappaleesta "Kiittämätön nilkki" kesäkuussa 2012. Albumi nousi ilmestymisviikollaan (15/2012) Suomen virallisen listan sijalle 26. Albumista on julkaistu myös 300 kappaleen rajoitettu vinyylipainos.

## Kappaleet
# 
# 
# 
#  
# 
#  
# 
# 
# 
# 

## Biitit
* Musajusa: 1, 2, 5, 7
* K.V.N & Lobo: 3, 9
* Dank Doog & Musajusa: 4
* Jani tai Pete: 6, 8
* DJ Kridlokk: 10

## Arvostelut
* Soundi: 

## Lähteet
Kelidonihappo

**Kelidonihappo** (C7H4O6) on heterosyklinen dikarboksyylihappo. Sitä esiintyy useissa kasvilajeissa.

## Esiintyminen kasveissa ja biosynteesi
Kelidonihappoa esiintyy erityisesti keltamossa (*Chelidonium majus*), kielossa (*Convallaria majalis*) sekä useissa *[[Dioscoreales]]*-, *[[Asparagales]]*-, *[[Melanthiales]]*-, *[[Liliales]]*- ja *[[Haemodorales]]*-kasvilahkojen lajeissa.

Kasveissa kelidonihappo muodostaa komplekseja positiivisesti varautuneiden alkaloidien, kuten sanguinariinin kanssa. Tämän tarkoituksena on toimia vastaioneina vakuoleissa, jotka toimivat alkaloidien varastoina ja estää niiden kertyminen konsentraatiogradienttia vastaan. Eräissä kasveissa se toimii myös lehtien sulkeutumista aiheuttavana tekijänä.

Kelidonihapon biosynteesi on osittain epäselvä. Sen lähtöaineina on arveltu olevan fosfoenolipalorypälehappo ja 2-keto-3-deoksiarabinoheptulosonaatti-7-fosfaatti. Isotooppitutkimukset kuitenkin osoittivat, että todennäköisempi lähtöaine fosfoenolipalorypälehapon kanssa on jonkin pentoosin fosfaatti.

## Ominaisuudet ja valmistus
Kelidonihappo on kiinteänä valkoisia neulamaisia kiteitä, jotka liukenevat hyvin kuumaan veteen, mutta heikommin kylmään veteen ja etanoliin. Kuumennettaessa se sulaa 262&nbsp;°C hajoten samalla 4-pyroniksi. Kelidonihappoa voidaan valmistaa asetonin ja dietyylioksalaatin välisellä kondensoitumisreaktiolla emäksen, kuten natriumetoksidin läsnä ollessa, ja muodostunut tuote syklisoituu muodostaen kelidonihappoa happohydrolyysin seurauksena.
:

## Lähteet

## Aiheesta muualla
*Kyoto Encyclopedia of Genes and Genomes (KEGG): Chelidonic acid 
*ChemBlink: Chelidonic acid
David Alroy

**David Alroy** eli **Menahem** oli 1100-luvulla vaikuttanut juutalaisen messiaanisen liikkeen johtohahmo. Alroyn tarina tunnetaan Benjamin Tudelalaisen kertomuksesta ja hän on myös fiktiivisen Benjamin Disraelin teoksen *Wondrous Tale of Alroy* (1839) päähenkilö.

## Elämäkerta
Alroy syntyi Amadiyan kaupungissa Mosulin kaupungin itäpuolella. Hänen alkuperäinen nimensä oli Menahem ben Solomon. David-nimeä hän alkoi käyttää julistettuaan itsensä juutalaisten kuninkaaksi. Alroyn johtamasta liikkestä kertovat historialliset lähteet ovat usein ristiriitaisia. Messiaaninen juutalainen liike oli saanut alkunsa mahdollisesti vuoristojuutalaisten keskuudessa Kaukasiassa. Yhtenä messiaan saapumisen merkkinä pidettiin islamin ja kristinuskon keskinäistä kamppailua ensimmäisen ristiretken alettua. Ristiretkeen liittyi myös juutalaisvastaisia verilöylyjä. Alroyn Eliaksi julistautunut isä johti aikanaan tätä juutalaista liikettä. Lopulta Alroy julistettiin messiaaksi. Alroy oli sopiva henkilö asemaansa, sillä hän oli opiskellut Bagdadissa, tunsi niin muslimien tavat kuin juutalaisen mystiikan, minkä lisäksi häntä pidettiin taitavana taikurina. Liikkeen kannattajat alkoivat levittää tarinaa saapuneesta messiaasta kehottaen juutalaisia rukoilemaan ja paastoamaan. Liike sai kuitenkin myös vastustajia ja lopulta se tukahdutettiin.

Liikkeen tukahduttamisen jälkeen Alroy siirtyi Amadiyaan, joka tuolloin oli tärkeä muslimien tukikohta näiden sotaretkillä Edessaa (nyk. Şanlıurfa) vastaan. Alroy suunnitteli linnoitetun kaupungin valtaamista kannattajineen, joita kutsuttiin Amadiyaan Persiasta, Mosulista ja Azerbaidžanista. Saapujia neuvottiin tulemaan piilotettujen aseiden kanssa odottamaan lisäneuvoja. Häntä tukivat myös paikkaa samaan tapaan tavoitelleet jesidit. Alroyn kyvyistä levitettiin huhuja, joiden mukaan hän oli esimerkiksi seldžukkisulttaanin vankina ollessaan käyttänyt taikuutta pakoon päästäkseen. Taikauskoisiin paikallisiin tällaiset tarinat tekivät vaikutuksen. Ennen suunnitelmien toteutumista Alroy murhattiin. Tarinan mukaan murhasta oli vastuussa hänen viranomaisten lahjoma appensa. 

Alroyn tarina tunnetaan Benjamin Tudelalaisen kertomuksesta. Benjaminin mukaan Alroy kuoli vuoden 1160 paikkeilla, mutta on todennäköistä että Alroy oli kuollut jo aikaisemmin. Alroyilla oli kannattajia vielä hänen kuolemansa jälkeen. Azerbaidžanissa heidät tunnettiin menahemiitteina. Yhdistyneen kuningaskunnan pääministeri Benjamin Disraeli julkaisi vuonna 1839 Alroysta kertovan fiktiivisen teoksen *Wondrous Tale of Alroy*.

## Kirjallisuutta
*, suom. Waldemar Churberg

## Lähteet
Koivuposliinikas

**Koivuposliinikas** (*Pheosia gnoma*) on hyvin yleinen keskikesän yöperhoslaji.

## Koko ja ulkonäkö
Siipien pohjaväri on valkoinen. Etusiiven etureunassa, lähellä siiven kärkeä on likimain siiven puoleen väliin ulottuva musta laikku ja takareuna on musta koko siiven leveydeltä. Siiven ulkoreunasta takareunaa kohti työntyy ruskea alue, joka vaalenee etureunastaan ja ulottuu siiven tyveen saakka. Etusiiven takakulmassa takareunan mustaan vyöhykkeeseen työntyy leveä, valkoinen kiilanmuotoinen täplä. Takasiivet ovat vaaleat, etureunastaan ruskeammat. Takasiiven poikki kulkee harmaa poikkiviiru, ja siiven takakulmassa on suuri, tummassa täplä. Pohjoisessa siipien pohjaväri on ruskea. Siipiväli vaihtelee koiraalla 35&ndash;47&nbsp;mm ja naaraalla 40&ndash;52&nbsp;mm.

Varsin samannäköinen laji on haapaposliinikas (*Pheosia tremulae*).

## Levinneisyys ja lentoaika
Koivuposliinikasta tavataan Pohjois-Espanjasta Keski-Euroopan kautta Venäjälle ja edelleen Venäjän Kaukoitään. Se puuttuu suurelta osin Välimeren ympäristöstä. Suomessa sitä tavataan koko maassa, mutta laji on selvästi harvinaisempi pohjoisessa. Perhoset lentävät joko kahtena sukupolvena, ensin touko-kesäkuussa ja uudelleen heinä-elokuussa tai yhtenä pitkänä sukupolvena. Hyvin lämpiminä kesinä syys-lokakuussa on tavattu jopa kolmannen sukupolven perhosia.

## Elinympäristö ja elintavat
Koivuposliinikas elää lehtimetsissä, niiden laitamilla, soilla ja puutarhoissa. Se on varsin yleinen, mutta yksilömäärät vaihtelevat vuosittain jonkin verran. Perhoset lentävät illan hämärtymisestä keskiyöhön, joskus aamuyöllekin. Koiraat lentävät valolle, mutta naaraita tavataan valoilta harvoin. Päivisin ne lepäävät puiden rungoilla, joilla siipikuviointi häivyttää perhosen hahmon tehokkaasti. Viileällä säällä perhonen voi viettää useita vuorokausia leväten liikkumattomana samalla paikalla.

Naaras tuottaa 150&ndash;200 munaa, jotka se munii oksien kärkiosiin. Nuoret toukat elävät ryhmissä, vanhemmat yksittäin, yleensä korkealla latvustoissa. Toukka oleskelee lehden reunalla, josta sitä on vaikea havaita. Toukat ovat täysikasvuisia syyskuussa jolloin ne kehräävät harmaankotelokopan ja koteloituvat sen sisään. Kotelo talvehtii, usein kaksi kertaa.

## Ravintokasvi
Toukka elää koivuilla (*Betula*).

## Lähteet

## Aiheesta muualla
* Suomen perhostutkijain seura: koivuposliinikas 
* Suomen perhostutkijain seura: vaaleat nirkot - lajien erottavia tuntomerkkejä 
* toukka 
* Moths and Butterflies of Europe and North Africa 
* Bestimmungshilfe des Lepiforums 
* Vlindernet
Brian Bowles

**Brian Bowles** (s. 22. kesäkuuta 1980) on yhdysvaltalainen vapaaottelija.

## Ura
Kääpiösarjassa () otteleva Bowles aloitti vapaaotteluammattilaisena vuonna 2006 ja siirtyi vuonna 2007, kolmen voitokkaan ottelun jälkeen, World Extreme Cagefighting -organisaatioon (WEC). Voitettuaan neljä ensimmäistä WEC-otteluaan, vuonna 2007 Charlie Valencian takakuristuksella ja Marcos Galvãon tyrmäyksellä sekä vuonna 2008 Damacio Pagen ja Will Ribeiron molemmat giljotiinikuristuksella, hän sai mahdollisuuden otella organisaation mestaruudesta. Ottelun hallitsevaa kääpiösarjan mestaria Miguel Torresia vastaan oli alun perin määrä tapahtua huhtikuussa 2009 olleessa WEC 40 -tapahtumassa, mutta Bowles joutui vetäytymään ottelusta selkävamman vuoksi. Ottelu Torresia vastaan tapahtui lopulta elokuussa 2009 olleessa WEC 42 -tapahtumassa, jossa Bowles voitti mestaruuden ensimmäisen erän tyrmäyksellä.

Bowles puolusti mestaruuttaan maaliskuussa 2010 Dominick Cruzia vastaan, mutta kärsi tappion teknisellä tyrmäyksellä. Hän mursi ottelussa oikean kätensä, minkä vuoksi ottelu keskeytettiin kahden erän jälkeen. Cruz-ottelun jälkeen Bowlesin oli seuraavaksi määrä otella marraskuussa 2010 Wagnney Fabianoa vastaan, mutta hän joutui vetäytymään ottelusta loukkaantumisen vuoksi. 

Bowles on otellut vuodesta 2011 Ultimate Fighting Championshipissä (UFC), kun WEC fuusioitiin UFC:hen. Oltuaan ottelematta lähes vuoden, hän otteli maaliskuussa 2011 toisen kerran urallaan Damacio Pagea vastaan. Hän voitti ottelun samalla tavalla ja samassa ajassa kuin heidän ensimmäisellä kohtaamiskerrallaan, giljotiinikuristuksella kolmessa ja puolessa minuutissa. Bowles voitti myös toisen UFC-ottelunsa, heinäkuussa 2011 käydyn ottelun Takeya Mizugakia vastaan, minkä jälkeen hän pääsi ottelemaan mahdollisuudesta päästä UFC:n mestaruusotteluun Dominick Cruzia vastaan. Hän kuitenkin hävisi marraskuun 2011 UFC 139 -tapahtumassa Urijah Faberille. Hän luovutti ottelun toisessa erässä giljotiinikuristuksen vuoksi.    

Faberille kärsimänsä tappion jälkeen Bowles oli ottelematta puolitoista vuotta, mihin olivat syynä muun muassa selkävammat. Hän kohtasi neljännessä UFC-ottelussaan toukokuun 2013 UFC 160 -tapahtumassa George Roopin. Bowles sai ensimmäisessä erässä Roopin kaatumaan oikean käden lyönnillään ja pääsi yrittämään giljotiinikuristusta. Hän kuitenkin hävisi ottelun teknisellä tyrmäyksellä toisessa erässä.   

## Lähteet
Lauri Kaila

**Lauri Gustaf Gabriel Kaila** (sukunimi vuoteen 1901 *Johansson*; 26. toukokuuta 1876 Hämeenkyrö – 26. kesäkuuta 1958 Helsinki) oli suomalainen teologian tohtori, lehtori ja kristillinen kirjailija.

Kailan vanhemmat olivat rovasti Josua Johansson ja Lovisa Vilhelmina Borg. Hän pääsi ylioppilaaksi 1893 Hämeenlinnan lyseosta ja opiskeli Helsingin yliopistossa valmistuen filosofian kandidaatiksi 1895, filosofian maisteriksi 1897, teologian kandidaatiksi 1904, teologian lisensiaatiksi 1906 ja teologian tohtoriksi 1907. Kaila vihittiin papiksi 1897.

Kaila toimi Tampereen reaalilyseon lehtorina 1908–1921 sekä Helsingin suomalaisen normaalilyseon uskonnon ja filosofian alkeiden vanhempana lehtorina ja sittemmin yliopettajana 1921–1945.

Kaila oli naimisissa vuodesta 1905 Karin Synnöve Schreyn kanssa.

## Teoksia
* *Rukouksen merkitys*. Suomen lähetysseura, Helsinki 1919
* Galatalaiskirjeen selitys teoksessa *Uuden testamentin selitysteos 2 nide : Apostolien teot ja kirjeitä* ; toimittajat J. A. Mannermaa ja Eero Hyvärinen. WSOY 1920-1926
* *Raamatun henkilöitä 1 : Joosef ja Elia*. WSOY 1934
* *Marttyyri : historiallinen murhenäytelmä : prologi ja kahdeksan kuvaelmaa*. Kuva ja sana, Helsinki 1946
* *Uskonnonopetuksen ohjeita*. Kuva ja sana, Helsinki 1946

## Lähteet
* 
*
Timašovsk

**Timašovsk** () on Venäjällä Krasnodarin aluepiirissä sijaitseva kaupunki ja kaupunkikunta sekä on 106&nbsp;130 asukkaan (2010) Timašovskin piirin keskus. Vuoden 2010 väestönlaskennan mukaan kaupungissa asui 53&nbsp;924 henkeä, minkä lisäksi Timašovskin kaupunkikunnassa asui tuolloin 78 maaseutuasukasta.

## Lähteet

## Aiheesta muualla
* Kaupunkikunnan kotisivut   (adm-timashevsk.ru)
Läroverket för gossar och flickor

**Läroverket för gossar och flickor** (”Oppikoulu pojille ja tytöille”) oli Helsingissä vuosina 1883–1977 toiminut yksityinen ruotsinkielinen oppikoulu. Se oli Suomen ensimmäinen virallinen yhteiskoulu. 

## Historia
Koulun perustivat professori Fridolf Gustafsson, asessori Uno Kurtén ja anatomian professorin apulainen Georg Asp. Koulun ensimmäisenä rehtorina toimi vuoteen 1900 pastori K. T. Broberg, jonka mukaan koulua alettiin kutsua nimellä *Brobergska samskolan* (”Brobergin yhteiskoulu”) eli ”Broban”. Virallinen nimi oli vuoteen 1912 *Helsingfors läroverk för gossar och flickor* (kirjoitettiin myös muodossa ”lärovärk”) ja sen jälkeen *Läroverket för gossar och flickor i Helsingfors*.

Koulu toimi vuodesta 1895 arkkitehti Gustaf Nyströmin suunnittelemassa talossa Kaartinkaupungissa osoitteessa Korkeavuorenkatu 23. Molemmille sukupuolille annetun yhteisopetuksen vuoksi koulu herätti alkuaikoinaan pahennusta, ja valtionapua anottaessa senaatin kirkollisasiain toimituskunnan päällikkö Yrjö Sakari Yrjö-Koskinen totesi pitävänsä oppilaitoksen kasvatusperiaatteita ”lievästi sanoen epäilyttävinä”.

Läroverket för gossar och flickor yhdistettiin syksyllä 1973 yksityisen Laguska skolanin kanssa, ja seuraavana vuonna uuden koulun nimeksi tuli Minerva skolan, johon yhdistettiin vuonna 1975 myös Tölö svenska samskolan. Koko koulu kunnallistettiin Helsingin kaupungille peruskouluun siirryttäessä syksyllä 1977, minkä jälkeen toiminta jatkui vain Töölössä.

Entiseen Korkeavuorenkadun koulurakennukseen asettui vuonna 1978 Taideteollisuusmuseo (vuodesta 2002 nimeltään Designmuseo), ja nykyään siinä toimii Arkkitehtuuri- ja designmuseo.

## Rehtorit

* 1883–1900 Karl Theodor Broberg
* 1900–1905 J. M. Granit
* 1905–1917 Jakob Einar Meinander
* 1917–1925 Rolf Krogerus
* 1925–1944 Fritiof Freudenthal
* 1944–1947 Torsten Steinby
* 1947–1968 Eric W. Nyström
* 1968–1973 Hilding August Karling
* 1973–1977 Margareta Grigorkoff 

## Tunnettuja opettajia

* Waldemar Aspelin, arkkitehti
* Annie Edelfelt, Albert Edelfeltin sisko 

## Tunnettuja oppilaita
* Widar Brenner, kasvitieteilijä
* Uno Brummer, toimittaja, kääntäjä, kirjailija
* Elsa Bruun, kirjastonhoitaja ja -johtaja
* Ruth Dahl, kirjailija
* Emil Fabritius, arkkitehti
* Greta Hällfors-Sipilä, kuvataiteilija
* Ernst Häyrén, kasvitieteilijä
* Tove Jansson, kirjailija, taidemaalari, pilapiirtäjä ja sarjakuvataiteilija
* Viktor Jansson, kuvanveistäjä
* Ruben Lagus, jääkärikenraalimajuri
* Tor Nessling, vuorineuvos
* Gunnar Nordström, fyysikko
* Gunnar von Numers, rautatievirkailija, runoilija
* Kalle Nyman, apteekkari
* Per-Olof Nyström, mainospiirtäjä
* Gunna Möller, taiteilija
* Oskar August Rosenqvist, Svenska handelshögskolanin rehtori
* Axel Salingre, hammaslääkäri, kauppaneuvos
* Gunnar Takolander, lakitieteen lisensiaatti, pankinjohtaja, poliitikko
* Elli Tompuri, näyttelijä
* Edward Wegelius, lentokoneinsinööri
* Michael Widenius, ohjelmoija, yrittäjä

## Lähteet
Richard Clayderman

**Richard Clayderman** (oikea nimi **Philippe Pagès**, s.  28. joulukuuta 1953 Pariisi, Ranska) on ranskalainen viihdepianisti. Alun perin klassisen pianistin uraa tehnyt Clayderman vaihtoi 1970-luvulla tyyliä ja tuli tunnetuksi vuoden 1976 hitistään ”Ballade pour Adeline”.

Sittemmin Clayderman on levyttänyt yli tuhat kappaletta ja myynyt yli 70 miljoonaa albumia. Niiden myynti on yltänyt eri maissa yhteensä satoihin kultalevyihin ja sataankuntaan platinalevyyn. Claydermanin klassista ja viihdemusiikkia yhdistelevä ”uusromanttinen” tyyli on saanut musiikkipiireissä kritiikkiä.

Clayderman on konsertoinut usein myös Suomessa. Soolopianoalbumien lisäksi hän on levyttänyt myös yhdessä muiden instrumentaaliviihteen suurten nimien, kuten kapellimestari James Lastin ja kitaristi Francis Goyan kanssa.

## Lähteet
Brue

**Brue** on noin 54 kilometriä pitkä joki Somersetin alueella Lounais-Englannissa Yhdistyneessä kuningaskunnassa. Se saa alkunsa Brewhamissa Etelä-Somersetissa ja laskee Bristolin kanaaliin Burnham-on-Seassa. Bruen merkittävimmät sivujoet ovat Pitt, Alham ja Whitelake River.

## Lähteet

## Aiheesta muualla
Ole Finell

**Ole Herman Finell** (27. heinäkuuta 1895 Vaasa – 23. toukokuuta 1964 Helsinki) oli suomalainen ruotsin kielellä kirjoittanut kirjailija.

## Teoksia
* *Amor på lur*. Fama, Helsingfors 1930
* *Marianne : en diktroman*. Fama, Helsingfors 1930
* *Mikä missä milloin : kysymyksiä ja vastauksia : seurapeli kirjan muodossa* ; toim. Ole Finell. Kuvataide, Helsinki 1931
* *Symfoni*. Fama, Helsingfors 1932
* *Vem, var, vad : Frågor och svar : ett sällskapsspel i bokform*. Helsingfors 1932
* *Flickan som flydde : en fragmentarisk versroman*. Fama, Helsingfors 1935
* *Frågesport : 1000 och en fråga*. Bildkonst, Helsingfors 1946, 3. uppl. 1947, 4. uppl. 1950 (suomeksi nimellä *Kyselyaskartelua : 1000 ja yksi kysymystä*, Kuvataide, Helsinki 1946)
* *Gipsy : historien om en klok och läraktig hund* ; tecknad av M. Tigerstedt. Bildkonst, Helsingfors 1946 (suomeksi nimellä *Tupsu : älykkään ja oppivaisen koiran seikkailu*, Kuvataide, Helsinki 1944)
Nimimerkillä *Poggio Bracchiano*:
* *Uppochnedvända världen*. Fama, Helsingfors 1930

## Ruotsinnoksia
* K. J. Seppälä : *Vårt gäng i reserven* ; tecknare Helga Sjöstedt ; svensk tolkning Ole Finell. Säilä, Helsingfors 1941
* K. J. Seppälä : *Vårt gäng på vintermanöver* ; svensk tolkning Ole Finell.  Säilä, Helsingfors 1942
* *Mattis och Maijas vinterbestyr* ; svensk tolkning av Ole Finell. Korttitukku, Helsinki 1943
* Joni Rautio : *Den lille gentlemannen : förhållningsregler för småttingar* ; illustratör Helga Sjöstedt ; svensk tolkning Ole Finell. Sahra, Helsingfors 1946

## Lähteet
*
Härkäpää (perhonen)

**Härkäpää** (*Phalera bucephala*) on kookas, melko yleinen ja hyvin helposti tunnistettava yöperhoslaji.

## Koko ja ulkonäkö
Kookas perhonen, jonka naaraat ovat koiraita suurempia ja rotevampia. Lepäävä perhonen pitää siipiään kiertyneenä ruumiin sivuille ja muistuttaa erehdyttävästi tasapaksua oksanpätkää. Etusiivet ovat kiiltävän harmaat ja niissä on himmeää poikkijuovitusta. Siiven kärjessä on laaja, melko pyöreä, kellanruskea laikku, jolla on siiven puolella punaruskea reunus. Takasiivet ovat vaalean kellanruskeat ja niiden keskiosassa on harmahtavaa väriä. Ruumis on tukeva ja perhosen niskassa on kellanruskea huppumainen tupsu. Siipiväli naaraalla 53&ndash;62&nbsp;mm ja koiraalla 48&ndash;56&nbsp;mm.

Toukka on oranssi ja siinä on viisi mustaa, katkeilevaa pitkittäisraitaa. Pää on musta ja otsalla on keltainen, Y-kirjaimen muotoinen kuvio. Toukka on kauttaaltaan pitkähköjen, vaaleiden karvojen peittämä. Täysikasvuisena se on 70&ndash;80&nbsp;mm pitkä.

## Levinneisyys ja lentoaika
Härkäpäätä tavataan jokseenkin koko Euroopassa aivan pohjoisimpia osia lukuun ottamatta. Idässä levinneisyys yltää Kaukasukselle ja Koreaan saakka. Suomessa se on yleinen Etelä- ja Keski-Suomessa. Pohjoisimmat havainnot ovat Oulun korkeudelta. Lentää kesäkuun alusta elokuun alkuun, huipun ollessa heinäkuun loppupuoliskolla.

## Elinympäristö ja elintavat
Härkäpää elää erilaisissa kuivahkoissa lehti- ja sekametsissä, pensaikoissa, puistoissa ja puutarhoissa. Yksilömäärät vaihtelevat vuosittain. Perhoset lentävät pimeän laskeutumisesta aamuyölle melko nopeasti muutaman metrin korkeudella maanpinnasta. Koiraat tulevat valolle, naaraat vain harvoin. Päivällä perhonen näyttelee katkennutta oksankappaletta ja häirittynä pudottautuu kuollutta esittäen maahan.

Naaras munii suurina munaryhminä lehtien alapinnoille kaikkiaan 250&ndash;320 munaa, jotka kuoriutuvat reilua viikkoa myöhemmin. Pienet toukat elävät suurissa ryhmissä, joissa voi olla jopa 150 toukkaa ja viihtyvät auringonpaisteessa lehtien yläpinnoilla. Viimeisen toukkavaiheen alkaessa ryhmät hajoavat. Toukat ovat täysikasvuisia elokuun lopulla ja kulkevat pitkiäkin matkoja etsien sopivaa koteloitumispaikkaa, jonka löydettyään ne kaivautuvat maahan useiden senttimetrien syvyyteen ja rakentavat sinne pienen onkalon. Kotelo talvehtii, joskus kaksikin kertaa.

## Ravintokasvi
Toukka elää monilla lehtipuilla ja pensailla, etenkin koivuilla (*Betula*) ja pajuilla (*Salix*).

## Lähteet

## Aiheesta muualla
* Laji.fi: Härkäpää (''Phalera bucephala'')
* Suomen perhostutkijain seura: härkäpää 
*Suomen Perhoset: Härkäpää
* toukka 
* Moths and Butterflies of Europe and North Africa 
* Bestimmungshilfe des Lepiforums 
* UniProt: Taxonomy - Phalera bucephala 
* Global Biodiversity Information Facility (GBIF): Phalera bucephala 
* Centre for Agriculture and Biosciences International (CABI): Phalera bucephala (buff tip moth)
Keskiryhmä

**Keskiryhmään** kuuluvat keskustapuolueet, liberaalit, kristillisdemokraattiset sekä vihreät puolueet Pohjoismaissa. Keskiryhmä on Pohjoismaiden neuvoston toiseksi suurin puolueryhmä. 

Ryhmän hallituksessa on kymmenen jäsentä.

## Puolueet
**Ahvenanmaa** 
*Ahvenanmaan liberaalit Liberalerna på Åland (Lib.)
*Ahvenanmaan keskusta Åländsk Center (C)
*Ahvenanmaan tulevaisuus Ålands Framtid (ÅF)
*Kestävä aloite Hållbart initiativ (HI)

**Färsaaret** 
*Miðflokkurin (m)
*Sjálvstýrisflokkurin (Sjfl.) 
*Sambandsflokkurin (sb)
*Framsókn (Fr)

**Grönlanti**  
*Atassut (A)
*Demokraatit (D)
*Samarbejdspartiet (Sa)

**Islanti** 
*Framsóknarflokkurinn (F)
*Viðreisn (V)
*Miðflokkurinn (Mf)
*Flokkur fólksins (Ff)

**Norja** 
*Kristillinen kansanpuolue Kristeligt Folkeparti (KrF)
*Keskustapuolue Senterpartiet (Sp)
*Venstre (v)

**Suomi** 
*Suomen Keskusta (Kesk.)
*Vihreä liitto (Vihr.)
*Suomen Kristillisdemokraatit (KD)
*Suomen ruotsalainen kansanpuolue (RKP)

**Ruotsi** 
*Keskustapuolue Centerpartiet (c)
*Kansanpuolue liberaalit Folkpartiet liberalerna (fp)
*Kristillisdemokraatit  Kristdemokraterna (kd)
*Ympäristöpuolue Vihreät Miljöpartiet de Gröna (mp)

**Tanska** 
*Radikale Venstre (RV)
*Venstre (V)
*Liberal Alliance (LA)
*Moderaterne (M)

## Puheenjohtajat
 

## Pääsihteerit
  

## Lähteet

## Aiheesta muualla
* Keskiryhmän kotisivu
* Pohjoismaiden neuvosto - keskiryhmä
Apple ID

**Apple ID** on tunnistautumisjärjestelmä, joka on käytössä monissa Applen tuotteissa kuten iWork-ohjelmistossa, iTunes Storessa ja App Storessa. Apple ID toimii all-in-one-tunnuksena, joka mahdollistaa monien eri palveluiden käytön samalla tunnuksella.

## Apple ID:n hankkiminen
Apple ID koostuu kahdesta osasta: käyttäjänimestä tai käyttäjä-ID:stä ja salasanasta. Käyttäjä-ID:n tulee olla toimiva sähköpostiosoite. Salasana on aakkosnumeerinen merkkijono, jossa on oltava vähintään 8 merkkiä, yksi iso kirjain ja yksi numero.
Kun käyttäjä luo Apple ID:n, Apple lähettää hänelle vahvistussähköpostin käyttäjän rekisteröinnin aikana antamaan sähköpostiosoitteeseen. Käyttäjän tulee seurata vahvistussähköpostiin sisällytettyä aktivointilinkkiä aktivoidakseen tunnuksen. 

## Katso myös
* Monivaiheisen todentamisen väsytyshyökkäys

## Lähteet
Osvald Sirén

**Osvald Sirén** (6. huhtikuuta 1879 Helsinki – 12. kesäkuuta 1966 Tukholma) oli suomalainen taidehistorioitsija, intendentti ja ruotsin kielellä kirjoittanut kirjailija.

Sirén toimi Tukholman Nationalmuseumin intendenttinä 1928–1946 ja sitä ennen taidehistorian professorina Tukholman yliopistossa 1908–1923. 

## Teoksia
**Accord*. Dikter, Helsingfors 1902
**[[Carl Gustaf Pilo]] och hans förhållande till den samtida porträttkonsten i Sverige och Danmark : ett bidrag till den skandinaviska konsthistorien*, Stockholm 1902
**Dessins et tableaux de la Renaissance italienne dans les collections de Suède*, Stockholm 1902
**[[Leonardo da Vinci]] : hans lefnadsöden, bildverk, personlighet och målarbok*, Stockholm 1911. Ilmestyi englanniksi 1916 nimellä *Leonardo da Vinci : the artist and the man*.
**Beskrifvande förteckning öfver Stockholms högskolas tafvelsamling jämte konsthistorisk inledning*, Stockholm 1912
**Nyförvärfvade konstverk i Stockholms högskolas samling 1912*, Stockholm 1913
**[[Giotto di Bondone|Giotto]] and Some of his Followers*, 1917
**Den gyllene paviljongen : minnen och studier från Japan*, Stockholm 1919  
**Essentials in art*, London 1920
**The Walls and Gates of Peking*, London 1924
**Chinese Sculpture from the Fifth to the Fourteenth Century; over 900 Specimens in Stone, Bronze, Lacquer and Wood, Principally from Northern China*, 1925
**Les palais imperiaux de Pekin*, 1926
**Studien zur chinesischen Plastik der Post-T'angzeit*, Berlin 1927
**A History of Early Chinese Art*, 1929
**Bilder från Grekland*, Stockholm 1935
**The Chinese on the Art of Painting: Translations and Comments*, 1936
**A History of Later Chinese Painting*, 1938
**Gardens of China*, 1949
**China and gardens of Europe of the eighteenth century*, 1950
**Kinas trädgårdar och vad de betytt för 1700-talets Europa*, 2 delar. Stockholm 1948-1950
**Chinese Painting : Leading Masters and Principles*, New York 1950-1958

## Lähteet
* 
* Ruotsinkielisen ja englanninkielisen Wikipedian artikkelit Osvald Sirénistä
Cajsa Warg

**Anna Christina ''Cajsa'' (Kajsa) Warg** (23. maaliskuuta 1703 Örebro - 5. helmikuuta 1769 Tukholma) oli ruotsalainen taloudenhoitaja ja keittokirjailija.

Cajsa Wargin isä oli raatimies Anders Warg ja äiti Karin Livijn. Hän muutti kotoa jo nuorena ansaitakseen elantonsa ja pääsi taloudenhoitajaksi (”husmamsell”) merkittäviin tukholmalaisperheisiin, kuten Wolter Reinhold von Stackelbergille, Berndt Otto von Stackelbergille ja lopulta valtiosihteeri, ylipostitirehtööri, vapaaherra Leonard Klinckowströmille Tukholmaan.

Warg julkaisi äidiltään saamallaan perinnöllä palveluspaikoissaan kokoamiaan reseptejä vuonna 1755 kirjana nimellä *Hjelpreda I Hushållningen För Unga Fruentimber*, ja kirja ilmestyi sittemmin useina painoksina. 14. ja viimeinen painos ilmestyi 1822.

Etunimelle Cajsa tai Kajsa ei ole historiallisia vahvistuksia, vaan hänen nimensä on ollut aina Christina, vaikka hänet nykyisin tunnetaan Cajsana.

Warg tunnetaan Ruotsin keittotaidon äitinä. Häneltä on peräisin lentävä lause ”man tager vad man haver” (otetaan mitä on), tosin sitä ei löydy hänen keittokirjastaan.

Wargin keittokirja ei ollut ensimmäinen ruotsalainen keittokirja, kuten usein sanotaan, vaan gastronomisessa bibliografiassa kolmaskymmeneskolmas, mutta se oli kylläkin omana aikanaan laajimmalle levinnyt.

## Lähteet
Selena Gomez & the Scene

**Selena Gomez & the Scene** oli yhdysvaltalainen popyhtye, jonka näyttelijä ja laulaja Selena Gomez perusti vuonna 2008. Yhtyeeltä on julkaistu kolme albumia: *[[Kiss & Tell]]* (29. syyskuuta 2009), *[[A Year Without Rain]]* (17. syyskuuta 2010) ja *[[When the Sun Goes Down]]* (28. heinäkuuta 2011). Yhtye lopetti vuonna 2012 Gomezin keskittyessä soolouraansa ja näyttelemiseen.

## Albumit
* Kiss & Tell (2009)
* A Year Without Rain (2010)
* When the Sun Goes Down (2011)

## Jäsenet
* Selena Gomez, laulu
* Drew Taubenfeld, kitara
* Joey Clement, basso
* Greg Garman, rummut
* Dane Forrest, koskettimet

### Aiemmat jäsenet
* Nick Foxer, koskettimet (2008–2009)
* Ethan Roberts, kitara (2008–2012)

## Kiertueet
* Selena Gomez & the Scene: Live in Concert (2009–2010)
* A Year Without Rain Tour (2010–2011)
* We Own the Night Tour (2011–2012)

## Palkinnot
### People's Choice Awards
* Parhaan läpimurron People's Choice Award

### Teen Choice Awards
* Choice Music: Group (2010)
* Choice Music: Breakout Artist (2010)
* Choice Music: Group (2011)
* Choice Music: Single (2011)
* Choice Music: Love Song (2011)

### Argentiinan Nickelodeon Kids' Choice Awards
* Favorite International Singer (2011)
Salisburyn rautatieasema

**Salisburyn rautatieasema** on Salisburyn kaupungin päärautatieasema Wiltshiressä Englannissa. Asemaa ylläpitää South West Trains, minkä lisäksi asemalla pysähtyy First Great Westernin junia. Nykyisin käytössä oleva vuonna 1859 avattu asemarakennus on suojeltu.

Salisburyssa pysähtyvät South West Trainsin liikennöimät junat Lontoosta Waterloon rautatieasemalta Exeteriin ja Bristoliin. Lisäksi liikennettä on Romseyn ja Southamptonin kautta Chandler's Fordiin. Asemalla pysähtyy myös First Great Westernin liikennöimiä junavuoroja Cardiffin, Bristolin, Southamptonin ja Portsmouthin sataman välillä.

Vuonna 1906 Salisburssa liian kovalla vauhdilla mutkaan ajanut juna suistui raiteilta. Onnettomuudessa menehtyi yhteensä 28 ihmistä.


Tiedosto:Salisbury 158881 153373.jpg|First Great Westernin ja South West Trainsin junat Salisburyssa
Tiedosto:Railway Disaster at Salisbury, 1st July, 1906.png|Vuoden 1906 onnettomuus
Tiedosto:Salisbury railway station geograph-2480211-by-Ben-Brooksbank.jpg|Asema vuonna 1963


## Lähteet

## Aiheesta muualla
*Salisburyn rautatieasema National Railin sivuilla
Medal of Honor: Warfighter

**Medal of Honor: Warfighter** on Danger Close Gamesin kehittämä ja Electronic Artsin julkaisema ensimmäisen persoonan ammuntapeli Se on suora jatko-osa vuoden 2010 *[[Medal of Honor (vuoden 2010 videopeli)|Medal of Honorille]]* ja on ''Medal of Honor'' -pelisarjan 14. osa. Peli paljastettiin virallisesti 23. helmikuuta 2012 ja se julkaistiin lokakuussa 2012.

*Warfighterin* tapahtumat sijoittuvat muun muassa Somalian rannikoille, Jemeniin ja Filippiineille.

## Vastaanotto
V2.fi antoi pelille arvosanaksi 2/5 tähteä arvostelussaan.

IGN antoi pelille arvosanaksi 4/10 arvostelussaan.

## Lähteet

## Aiheesta muualla
* 
* Virallinen sivusto
Alham

**Alham** on noin 16 kilometriä pitkä Bruen sivujoki Somersetin alueella Lounais-Englannissa Yhdistyneessä kuningaskunnassa. Se saa alkunsa Higher Alhamissa Bathcomben lähistöllä ja laskee Brueen Alfordin pohjoispuolella.

## Lähteet

## Aiheesta muualla
Krasnoturjinsk

**Krasnoturjinsk** () on Venäjän Uralin federaatiopiirin Sverdlovskin alueella sijaitseva keskikokoinen teollisuuskaupunki. Vuonna 2010 kaupungin asukasluku oli 59 633 henkeä.

## Lähteet

## Aiheesta muualla
JD Motorsport

**JD Motorsport** on italialainen pikkuformulatalli. Talli perustettiin vuonna 1995. Talli on voittanut Eurocup Formula Renault sarjan mestaruuden seitsemän kertaa vuosina 1996–2000, 2003 ja 2006. Vuosina 2008 ja 2009 talli voitti International Formula Master sarjan mestaruuden. Talli kilpaili aiemmin myös Formula Abarth ja Italian Formula 3-sarjoissa. Vuonna 2015 talli teki paluun Eurocup Formula Renault -sarjaan ja kilpailee myös Formula Renault Alps -sarjassa.

## Lähteet
Desperate-luokka

**Desperate-luokka** oli Britannian Kuninkaallisen laivaston torpedovenehävittäjäluokka (). Luokan alukset valmisti John I. Thornycroft and Company.

## Alukset

 
## Lähteet
*
*
*
*

### Viitteet
Singaporen vaakuna

**Singaporen vaakuna** on Singaporen tunnus lipun, kansallislaulun ja moton ohella. Se on otettu käyttöön vuonna 1959, kun Singapore sai itsehallinnon. Samaan aikaan otettiin käyttöön myös lippu ja kansallislaulu.

Vaakunan kilven tähdet ja puolikuu ovat myös maan lipussa. Ne kuvaavat demokratian, rauhan, edistyksen, oikeudenmukaisuuden ja tasa-arvon ihanteisiin pyrkivää kansaa. Punainen ja valkoinen väri kuvaavat maailmanlaajuista veljeyttä ja puhtautta. Kilvenkannattajina on oikealla puolella leijona, joka edustaa Singaporea, "leijonien kaupunkia", ja vasemmalla tiikeri kuvaamassa taloudellisia ja poliittisia yhteyksiä Malesiaan.

Alhaalla on valtion malaijinkielinen motto *Majulah Singapura*, suomeksi *Eteenpäin, Singapore*.

## Lähteet
Lorenzo Magalotti

**Lorenzo Magalotti** (1637  Rooma – 1712 Firenze) oli italialainen diplomaatti, tiedemies ja kirjailija.

Magalotti vieraili Ruotsissa vuonna 1674. Hänen matkakuvaus *Notizie di Svezia* ilmestyi nimellä *Sverige under år 1674* vuonna 1912, ja kirjankustantamo Rediviva julkaisi sen uudelleen 1986. Magalotti oli tuohon aikaan Firenzen suurherttuan Cosimo III:n (1642-1723) diplomaatti. Hän matkusti kaikkialla Euroopassa ja tarjoaa kirjassaan monipuolisen kuvauksen Ruotsin tilanteesta. Kirjassa on kuvituksena runsaasti laveerauksia, jotka kuvaavat Ruotsia sen suurvalta-aikana.

## Lähteet
John H. Jones

**John H. Jones** (Joulukuu 1873 – 27. joulukuuta 1955) oli brittiläinen jalkapalloilija. Hän kuului maalivahtina Upton Park -joukkueeseen, joka voitti kultamitalin vuoden 1900 kesäolympialaisissa Pariisissa.

## Lähteet
René Grandjean

**René Grandjean** (s. 1872) oli ranskalainen jalkapalloilija. Hän pelasi Club Françaisille. Hän kilpaili vuoden 1900 kesäolympialaisissa Pariisissa, jossa hän kuului hopeaa saaneeseen joukkueeseen.

## Lähteet
Maggie Stiefvater

**Maggie Stiefvater** (s.1981) on yhdysvaltalainen bestseller-kirjailija. Hänet tunnetaan Suomessa ihmissusiin pohjautuvasta 
Väristys-trilogiastaan (engl. The Wolves of Mercy Falls).

## Suomennetut teokset

### Väristys-trilogia
*Väristys, WSOY, 2010 (Shiver, 2009)
*Häivähdys, WSOY, 2011 (Linger, 2010)
*Ikuisuus, WSOY, 2011 (Forever, 2011)

*Viettelys, WSOY, 2014 (Sinner, 2014)

## Aiheesta muualla
* Risingshadow-sivusto 
* Kirjailijan blogi 
* Kirjailijan kotisivu
Nélson Oliveira

**Nélson Miguel Castro Oliveira** (s. 8. elokuuta 1991 Barcelos, Portugali) on portugalilainen jalkapalloilija. Hän edustaa Englannin mestaruussarjassa pelaavaa Norwich Citya ja on pelipaikaltaan hyökkääjä.

## Seurajoukkueura
Oliveira saapui Benfican junioriakatemiaan 15-vuotiaana Bragasta. Tammikuussa 2010 hän siirtyi kauden loppuun asti kestävällä lainasopimuksella Rio Aveen. 7. helmikuuta 2010 Oliveira pelasi ensimmäisen ammattilaisottelunsa sekä teki ensiesiintymisensä Primeira Ligassa Leixõesia vastaan.

Kaudeksi 2010–2011 Oliveira lainattiin Paços Ferreiraan. Hän onnistui maalinteossa heti ensimmäisessä ottelussaan 12. syyskuuta 2011 Marítimoa vastaan.

Kesällä 2011 hän palasi takaisin Benficaan ja teki ensiesiintymisensä joukkueessa 14. lokakuuta 2011 ottelussa Portimonensea vastaan. Kaudella 2012-2013 Oliveira pelasi jälleen lainalla. Hän iski espanjalaiselle RC Deportivo de La Coruñalle 30 ottelussa neljä maalia. Kaudeksi 2013-2014 Benfica lainasi Oliveiran Stade Rennais'hin. 

Oliveira pelasi seuraavilla kausilla Englannissa kaksi kertaa lainasopimuksella. Ensin puoli vuotta Valioliigaa Swanseassa kauden 2015 loppuun ja kaudella 2015-2016 Mestaruussarjassa Nottinghamissa. Oliveira siirtyi nelivuotisella sopimuksella Norwichiin 30. elokuuta 2016.

## Aiheesta muualla
* Nélson Oliveiran esittely Footballzz.com-sivustolla
Martin Dooling

**Martin Thomas Dooling** (18. joulukuuta 1886 Alton, Illinois, Yhdysvallat – 21. elokuuta 1966 Saint Louis, Missouri, Yhdysvallat) oli yhdysvaltalainen jalkapalloilija. Hän kilpaili vuoden 1904 kesäolympialaisissa Saint Louisissa, jossa hän kuului pronssia saaneeseen St. Rose Parish -joukkueeseen.

## Lähteet
Frank Frost

**Frank Frost** oli yhdysvaltalainen jalkapalloilija, joka kilpaili vuoden 1904 kesäolympialaisissa Saint Louisissa. Siellä hän kuului maalivahtina St. Rose Parish -joukkueeseen, joka sai pronssia.

## Lähteet
Porcupine

**Porcupine** tarkoittaa seuraavia asioita:

*Porcupine Tree, brittiläinen yhtye
*Porcupine, Echo & the Bunnymen -yhtyeen albumi
;Britannian kuninkaallinen laivasto
* HMS Porcupine (1746), 16-tykkinen sluuppi
* HMS Porcupine (1776), 16-tykkinen sluuppi
* HMS Porcupine (1777), 24-tykkinen Porcupine-luokan kuudennen luokan alus
* HMS Porcupine (1807), 22-tykkinen Banterer-luokan kuudennen luokan alus
* HMS Porcupine (1844), puinen siipiratasalus
* HMS Porcupine (1895), Janus-luokan torpedovenehävittäjä
* HMS Porcupine (G93), P-luokan hävittäjä.
Anarkistinen insurrektionalismi

**Anarkistinen insurrektionalismi** (**kapinallinen anarkismi**) on Italiassa 1970-luvulla kehittynyt anarkismin suunta, jonka juuret ovat klassisessa anarkismissa, etenkin Bakuninin, Malatestan ja Luigi Galleanin kirjoituksissa. Insurrektionalismi hylkää syndikalistiset metodit aikansa eläneinä, ja painottaa epämuodollista organisaatiota, joka koostuu perussoluista ja läheisryhmistä. Insurrektionalistien päämäärä on yleinen kapina, kansannousu, joka kehittyy anarkistiseksi vallankumoukseksi. Perinteisen ”luokkasodan” käsitteen sijaan insurrektionalistit ovat puhuneet ”sosiaalisesta sodasta”. Insurrektionaaliseen anarkismiin liitetään usein termi ”teon propaganda” (), jolla tarkoitetaan erilaisia väkivallan tekoja, kuten pommituksia ja salamurhia. Näistä kuuluisimpia ovat Leon Czolgoszin suorittama Yhdysvaltain presidentti William McKinleyn murha sekä Gaetano Brescin suorittama Italian kuningas Umberto I:n murha.

Anarkistisen insurrektionalismin keskeinen teoreetikko on italialainen Alfredo M. Bonanno. Insurrektionalismi on voimakkainta Välimeren maissa sekä Etelä-Amerikassa. 2000-luvulla insurrektionalismi on ollut anarkismin voimakkaimmin kasvavimpia suuntauksia, ja sen vaikutukset näkyvät yhä enemmän eri maiden anarkistiliikkeissä.

## Aiheesta muualla
* Takku
* Act for freedom now!
* Writings of Alfredo Bonanno
* 325 Magazine
François Mansart

**François Mansart** (13. tammikuuta 1598 – 23. syyskuuta 1666) oli yksi ranskalaisen varhaisklassismin arvostetuimmista arkkitehdeista. Hänen päätöinään pidetään Blois’n linnan niin sanottua Orléansin siipeä sekä Pariisin lähellä sijaitsevaa Maisons-Laffitten linnaa.

François Mansart käytti rakennuksissaan usein aumakattoa, jonka lappeet rakennettiin kahteen eri kulmaan niin, että uloimmat lappeet tehtiin hyvin jyrkiksi ja varustettiin ikkunoilla. Rakenne kasvatti asuttavaa lattiapinta-alaa rakennuksen ulkoseinien vierellä. Tämä teki kattotyypistä suositun ja sitä alettiin kutsua hänen tyylikseen () ja lopulta hänen nimellään eli mansardikatoksi (*toit mansart*). Jyrkän lappeen rajaamia huonetiloja alettiin kutsua mansardihuoneiksi (*mansarde*) tai mansardikerroksiksi.

Ylimääräisellä taitteella varustettuja kattoja on kuitenkin rakennettu Ranskassa jo 1500-luvun puolivälissä. Esimerkiksi vuonna 1546 rakennetun Lescot-siiven katto Louvren palatsissa on sellainen. Tämän kauden katoissa alempi lape jää kuitenkin näyttävän attikan vuoksi usein maan pinnalta katsoen näkymättomiin. Pierre Lescot'n suunnittelema kattotyyppi tulikin tunnetuksi vasta myöhemmin nimellä mansardikatto.

## Lähteet
Ruggero Maregatti

**Ruggero Maregatti** (14. heinäkuuta 1905 Milano – 20. lokakuuta 1963) oli italialainen yleisurheilija. Hän syntyi Milanossa ja kilpaili vuoden 1932 kesäolympialaisissa Los Angelesissa. Hän sai pronssia 4 × 100 metrin viestijuoksussa Giuseppe Castellin, Gabriele Salviatin ja Edgardo Toettin kanssa.

## Lähteet
Giuseppe Castelli

**Giuseppe Castelli** (5. lokakuuta 1907 Frugarolo – 19. joulukuuta 1942) oli italialainen yleisurheilija. Hän kilpaili vuoden 1928 kesäolympialaisissa Amsterdamissa 200 metrin juoksussa ja 4 × 100 metrin viestijuoksussa. 

Vuoden 1932 kesäolympialaisissa Los Angelesissa Castelli sai 4 × 100 metrin viestijuoksussa pronssia Ruggero Maregattin, Gabriele Salviatin ja Edgardo Toettin kanssa.

Castelli kaatui toisessa maailmansodassa.

## Lähteet
Smokkimies

**Smokkimies** () on vuonna 2002 ensi-iltansa saanut Kevin Donovanin ohjaama yhdysvaltalainen toimintakomedia. Elokuvan pääosissa esiintyvät Jackie Chan, Jennifer Love Hewitt, Jason Isaacs, Debi Mazar, Ritchie Coster ja Peter Stormare. Elokuva oli taloudellinen menestys.

## Rooleissa

## Lähteet

## Aiheesta muualla
* 
*
Optinen datansiirto

**Optinen datansiirto** voi viitata seuraaviin asioihin:

*tiedonsiirto valokuidussa
*optinen tiedonsiirto vapaassa tilassa
Andrei Melnitšenko

**Andrei Melnitšenko** (, , s. 8. maaliskuuta 1972) on venäläinen liikemies. Hän työskentelee SUEK:n (СУЭК, Siberian Coal Energy Company) ja EuroChemin hallituksen puheenjohtajana.

Melnitšenko opiskeli fysiikkaa Moskovan yliopistossa, mutta jätti opintonsa kesken 1991, alkoi myydä tietokoneita ja perusti valuutanvaihtoketjun. Vuonna 1993 hän perusti MDM-pankin. MDM hoiti muun muassa Roman Abramovitšin rahaliikennettä. Vuonna 2000 Melnitšenko alkoi Sergei Popovin kanssa koota kemikaali-, hiilikaivos- ja terästeollisuusimperiumia. Vuonna 2006 Melnitšenko myi teräsputkia valmistavan TMK:n Dmitri Pumpjanskille. Melnitšenko myi osuutensa MDM:stä Popoville ja sai vastineeksi osuuden EuroChemista, Venäjän suurimmasta lannoitteiden tuottajasta. Hiilentuottaja SUEK on edelleen (2008) heidän yhteisomistuksessaan. Melnitšenko on myös hankkinut osuuden saksalaisesta lannoitetuottaja K+S Groupista ja Gazpromin kanssa osan Venäjän sähköverkosta.

Vuonna 2005 Melnitšenko meni naimisiin serbialaisen mallin ja laulajan Aleksandra o.s. Kokotovićin (s. 1977) kanssa.

Melnitšenko omistaa "A"-nimisen huvipurren.

## Lähteet
* 
* 

### Viitteet
IPad (kolmas sukupolvi)

**Kolmannen sukupolven iPad** on Applen valmistama taulutietokone, joka on iPad-tuoteryhmän kolmas laite. Laite julkistettiin 7. maaliskuuta 2012 lehdistötilaisuudessa San Franciscossa. Applen mukaan laite on edeltäjiensä tapaan suunniteltu käytettäväksi erilaisten medioiden seuraamiseen, sähköpostin lukemiseen sekä ilmaisien ja maksullisien pelien pelaamiseen.

Kolmannen sukupolven iPadissa on nopeampi prosessori ja tarkempi Retina-näyttö verrattuna aiempiin sukupolviin.

## Laitteisto
Laitteessa on Apple A5X -tuplaydinsuoritin, jossa on myös neliytiminen grafiikkasuoritin. Yhtenä uudistuksista laitteen edeltäjään, iPad 2:een, on tarkempi näyttö 2 048 × 1 536 pikselin resoluutiolla.

Kolmannen sukupolven iPadissa on takana viiden megapikselin kamera, jolla voidaan kuvata 1080p-videokuvaa 30 kuvalla sekunnissa, ja edessä VGA-laadulla kuvaava kamera. Laitteen 4G-versiossa on perinteisten 3G-piirien lisäksi myös LTE-piiri.

## Tekniset tiedot

## Lähteet
*Apple; iPad tekniset tiedot

### Viitteet
Sri Lankan vaakuna

**Sri Lankan vaakuna** on Sri Lankan tunnus lipun ja kansallislaulun ohella. Se otettiin käyttöön vuonna 1972.

Vaakunan miekkaa kädessään pitävä leijona, joka on myös valtion lipussa, on vanha, jo 500-luvulta eaa. peräisin oleva vertauskuva. Leijonan ympärillä on buddhalaisuuteen liittyvä lootuksen kukka. Riisikulho alhaalla kuvaa hyvinvointia ja sen ympärillä olevat Aurinko ja Kuu symboloivat toivetta valtion pitkästä tulevaisuudesta. Pyörä on buddhalaisuuden symboli.

Vaakuna on myös Sri Lankan presidentin lipussa.

## Lähteet